google/wiki40b huggingface dataset:
हम दिल दे चुके सनम

संक्षेप

नंदिनी (ऐश्वर्या राय) भारतीय शास्त्रीय संगीत के प्रसिद्ध गुरु पुंडित दरबार (विक्रम गोखले) की बेटी हैं। समीर (सलमान खान) नामक युवा व्यक्ति पंडित के मार्गदर्शन में भारतीय शास्त्रीय संगीत सीखने के लिये दरबार परिवार के साथ रहने आता है। उसे नंदिनी के कमरे में ठहराया जाता है, जिससे नंदिनी उसे नापसंद करने लगती है। पहले वो एक दूसरे को चिढ़ाते और नीचा दिखाते हैं, लेकिन जल्द ही वे प्यार में पड़ जाते हैं। दोनों विवाह और त्योहारों सहित कई पारिवारिक कार्यक्रमों के दौरान रूमानी क्षण बिताते हैं।
एक दिन उन्हें पंडित द्वारा पकड़ा जाता है। वह गुस्से में है क्योंकि उसने पहले से ही नंदिनी की शादी वनराज (अजय देवगन) के साथ तय की हुई है। समीर को घर से निकाल दिया जाता है और पंडित गायन छोड़ देता है। वह समीर से गुरु दक्षिणा के रूप में नंदिनी से कभी न मिलने का प्रण लेता है। वह अंततः इटली चला जाता है लेकिन वह नंदिनी को कई पत्र लिखता है जो उसके पास नहीं पहुंचते हैं। नंदिनी अनिच्छुक रूप से वनराज से शादी करती है। वह उससे प्यार करता है लेकिन नंदिनी उसकी तरफ रुखा व्यवहार रखती है। अंततः नंदिनी समीर के पत्र प्राप्त करती है और वनराज भी उन्हें पढ़ लेता है। वह उन दोनों की जोड़ी को एकजुट करने की सोचता है। नंदिनी और वनराज इटली जाते हैं लेकिन समीर की तलाश में कई दिन गुजर जाते हैं। वनराज की विनम्रता और उसके प्रति स्नेह से प्रेरित, नंदिनी उसकी तरफ आकर्षित होती है। आखिरकार वे समीर को उसकी मां (हेलन) के माध्यम से ढूंढने में सक्षम होते हैं। वनराज समीर के संगीत कार्यक्रम की रात को उनके मिलने की व्यवस्था करता है। उसके बाद वह नंदिनी को अलविदा बोलता है और दूर चला जाता है।
समीर से मिलने पर, वह उससे माफ़ी मांगती है और उसे बताती है कि वह वनराज से प्यार करने लगी है। वह महसूस करती है कि वनराज ही उसका असली जीवनसाथी है। वह उसके वापस जाती है और उसे बताती है कि वह उसके बिना नहीं रह सकती। वनराज उसकी गर्दन में मंगल सूत्र बाँधता हैं और वे एक-दूसरे को गले लगाते हैं।
नामक्कल जिला

इतिहास

तमिलनाडु का यह जिला अपनी खूबसूरती के लिए पूरे राज्य में चर्चित है। यहां बने अनेक मंदिर लोगों की गहरी आस्था से जुड़े हैं। इस ऐतिहासिक नगर का काफी समृद्ध इतिहास रहा है, जो लगभग 9वीं शताब्दी से प्रारंभ होता है। नामक्कल को सलेम जिले से पृथक कर 1996 में गठित किया गया था। जनवरी 1997 से इसने स्वतंत्र जिले के रूप में कार्य करना शुरू किया था। नामक्कल के पश्चिम में कोट्टई, पूर्व में पेट्टई और केन्द्र में नामगिरी स्थित है। नामागिरी को ही नमक्कल नाम का स्रोत माना जाता है।
एमा स्मिथ डेवो

प्रारंभिक जीवन

एमा स्मिथ डेवो का जन्म २२ अगस्त, १८४८ में इलिनोइस के रोज़विल में हुआ था। सुजैन बी.एंथोनी के भाषण से ही प्रेरित होकर उन्होंने ८ वर्ष की आयु में ही मताधिकारो के लिए काम करने का निश्चय कर लिया। १८८० में उन्होंने जॉन हेनरी डेवो से विवाह कर लिया जिन्होंने पूरे जीवन में उनका हर अभियान में समर्थन व सहायता की मताधिकार के सुधर से लेकर राज्य के दर्जे तक। समय के साथ एमा एक बहुत ही अच्छी सार्वजानिक वक्ता बन गयी जिसके बारे में खुद सुजैन बी.एंथोनी ने उनकी सराहना की।

करियर

डेवो ने दक्षिण डकोटा में १८९० में मताधिकार संशोधन के लिए प्रचार किया। उनके संगठनात्मक कौशल और अछे व्यक्तित्व के मालिक होने के कारण उन्हें १८९५ में इदाहो राज्य में एक आधिकारिक मताधिकार समूह का आयोजन करने के लिए चुना गया। उनके भाषण इस पर केन्द्रित थे कि अंतर्राष्ट्रीय संघर्ष के लिए शांतिपूर्ण तरीके से समाधान किये जाये और महिलाओं के लिए वोटो का अधिकार जीतने से निष्क्रिय रूप से परिवर्तन लाने में सक्षम साबित हो। १८९६ में एमा के कारण इदाहो की महिलाओं को मत देने का अधिकार प्राप्त हुआ। उन्होंने २८ राज्यों और क्षेत्रो में अधिकारिक मताधिकार समूह बनाये। वह कई उच्च-प्रोफ़ाइल रणनीतियों को कार्यान्वित करने के लिए ज़िम्मेदार थी जैसे कि प्रकाशन की पाकपुस्तिकाएं, महिलाओं के दिन का आयोजन। वह अक्सर अपने भाषण को ये बोल कर शुरू करती थी कि "संयुक्त राज्य अमरीका के संविधान में ऐसा कुछ भी नहीं है, जों महिलाओ से मत देने के अधिकार से रोके।

वाशिंगटन राज्य

डेवो १९०५ में टैकोमा, वाशिंगटन चले गए, और एक साल बाद एम्मा स्मिथ डेवो को वाशिंगटन समानताधिकार संघ का अध्यक्ष बनाया गया। इस समय पर वह राजनीतिक रूप से बेहद आश्वस्त थी और वाशिंगटन अभियान को पूरा करने के लिए एक विनम्र दृष्टिकोण बनाये हुए उन्होंने पैनी पोस्टर, रैलियों, परेड, प्रचार स्टंट और विभिन्न भाषण जैसे नई रणनीतियां जोड़ी थी। इसके अलावा १९०८ में उन्होंने वाशिंगटन कुक पुस्तक को प्रकाशित किया।

अनुममर्थन

१९११ में, डेवो नॉनपार्टीजन नेशनल काउंसिल ऑफ महिला मतदाता (एनसीडब्ल्यूवी) को संस्थापक बनाया गया, जो कि मताधिकार आंदोलनों के साथ राज्यों की सहायता के लिए बनाया गया था और महिलाओं को शिक्षित करने में मदद करने के लिए जिससे उन्हें राजनीति के बारे में, मतदान करने का अधिकार के बारे में बताया जा सके। रिपब्लिकन और डेमोक्रेट दोनों के साथ संबंध स्थापित करने के लिए, डेवो अंततः वाशिंगटन विधानमंडल को १९२० में उन्नीसवीं संशोधन की पुष्टि करने में सक्षम रही।

बाद के वर्ष और मृत्यु

डेवो ने राजनीतिक रूप से सक्रिय रिपब्लिकन बनने का फैसला किया, साल १९२० में रिपब्लिकन सम्मेलन में वह एकमात्र महिला थी जिसे राष्ट्रपति चुनाव के लिए चुना जाना था। बाद में उन्होंने टाकोमा न्यूज़ ट्रिब्यून के लिए महिलाओं के दृष्टिकोण से एक रिपब्लिकन स्तंभ लिखना शुरू किया, और अंततः उन्हें वाशिंगटन राज्य रिपब्लिकन पार्टी की वाइस चेयरमैन बनाया गया। ३ सितम्बर, १९२७ में एमा स्मिथ डेवो की ७९ वर्ष की आयु में मृत्यु हो गयी। उन्हें २००० में "राष्ट्रीय महिला हॉल" सम्मान के लिए चुना गया।
कपिला वात्स्यायन

कपिला वात्स्यायन (१९२८-) भारतीय कला की प्रमुख विद्वान हैं। सच्चिदानन्द हीरानन्द वात्स्यायन अज्ञेय उनके पति थे।
वह इन्दिरा कलाकेन्द्र की प्रथम अध्यक्ष थीं।
कृष्णम्माचारी श्रीकांत

कृष्णम्माचारी श्रीकांत एक पूर्व भारतीय क्रिकेट टीम के खिलाड़ी है जिनका जन्म २१ दिसम्बर १९५९ में मद्रास, चेन्नई में हुआ था। इनके बेटे अनिरुद्ध श्रीकांत भी एक क्रिकेट खिलाड़ी है जो चेन्नई सुपर किंग्स और सनराइजर्स हैदराबाद के लिए खेलते हैं। श्रीकांत भारत के कप्तान भी रह चुके है।
रणकपुर

जैन मंदिर

मुख्‍य मंदिर प्रथम जैन तीर्थंकर आदिनाथ को समर्पित चौमुख मंदिर है। यह मंदिर चारों दिशाओं में खुलता है। इस मंदिर का निर्माण 1439 में हुआ था। संगमरमर से बने इस खूबसूरत मंदिर में 29 विशाल कमरे हैं जहां 1444 खंबे लगे हैं। इनकी खासियत यह है कि ये सभी खंबे एक-दूसरे से भिन्‍न हैं। मंदिर के पास के गलियारे में बने मंडपों में सभी 24 तीर्थंकरों की तस्‍वारें उकेरी गई हैं। सभी मंडपों में शिखर हैं और शिखर के ऊपर घंटी लगी है। हवा चलने पर इन घंटियों की आवाज पूरे मंदिर में गूंजती है।
मंदिर परिसर में नेमीनाथ और पारसनाथ को समर्पित दो मंदिर हैं जिनकी नक्‍काशी खजुराहो की याद दिलाती है। 8वीं शताब्‍दी में बने सूर्य मंदिर की दीवारों पर योद्धाओं और घोड़ों के चित्र उकेरे गए हैं। मुख्‍य मंदिर से लगभ्‍ाग 1 किलोमीटर की दूरी पर अंबा माता मंदिर है।

सादडी

(8 किलोमीटर)
यह स्‍थान अपने यहां बने कुछ खूबसूरत मंदिरों और खुदाबक्‍श बाबा की पुरानी दरगाह के लिए जाना जाता है। इन मंदिरों में से सबसे प्राचीन मंदिर वराहअवतार मंदिर और चिंतामणि पार्स्‍वानाथ मंदिर हैं।

देसुरी

(25 किलोमीटर)
भगवान शिव, हनुमान और नवी माता को समर्पित तीन मंदिर यहां की विशेषता हैं। यहां एक पुरानी मस्जिद भी है। यहां पास ही में परशुराम महादेव का एक मंदिर भी है। यह कुभलगढ़ तहसील के अंतर्गत आता है।

मुच्‍छल महावीर

यह मंदिर कुंभलगढ़ अभ्‍यारण्‍य में स्थित है। इस मंदिर की विशेषता मूछों में भगवान महावीर की प्रतिमा है। मंदिर के द्वार पर बने दो हाथी वास्‍तुशिल्‍प का सुंदर उदाहरण हैं। यहां रहने वाली गरासिया जनजाति के रंगबिरंगे कपड़े सैलानियों को आकर्षित करते हैं।
जापेन जलसन्धि

यह विश्व की एक प्रमुख जलसन्धि हैं |
त्वा लोग

त्वा लोग (Twa या Cwa) अफ़्रीका की कई जातियों व जनजातियों का नाम है जो शिकारी-फ़रमर जीवन बसर करते हैं। यह अक्सर बांटू लोगों के समीप रहते हैं, हालांकि त्वा अपनी जीवनी जंगलों से चलाते हैं जबकि बांटू लोग कृषक होते हैं। सामाजिक रूप से त्वा को बांटूओं की तुलना में निचला दर्जा दिया जाता था। इनमें परस्पर-निर्भरता रही है: त्वा वनों से जानवर माँस व अन्य वन्य उत्पाद लाकर बांटूओं द्वारा उगाये गये अन्न, सब्ज़ियाँ व अन्य कृषि उत्पादनों से अदल-बदल का व्यापार करते हैं। कई त्वा जातियाँ पिग्मी की श्रेणी में आती हैं, यानि त्वाओं का क़द औसत मानव क़द से असाधारण रूप से कम है। इतिहासकार मानते हैं कि त्वाओं के पूर्वज अपने क्षेत्रों के आदि-निवासी थे और बांटू बाद में आये।
लेटांग

लेटांग नेपालमें स्थित कोशी प्रान्त का एक प्रमुख शहर है।
पेशियों का खिंचाव

लक्षण

मुख्य लक्षण हैं - कुछ सीमित स्थानों पर दर्द, अकड़न (स्टिफनेस), क्षतिग्रस्त पेशियों के आसपास त्वचा का रंग बदल जाना आदि
खान भाकरी

खान भाकरी ग्राम दौसा जिले की २००० की आबादी वाला एक ग्राम है। यह गाँव दो पहाडीयों के बीच बसा हुआ है। इस गाव का वातावरण दिल को छू जाने वाला है, यह एक साफ़-सुथरा गाँव है, गाँव की हर गली में पक्की सड़क बिछी हुई है। इस गाँव की दोनो पहाड़ीयों पर अनेक देवता विराजमान हैं जैसे -चावण़्डी माता, पीर बाबा, भैरव बाबा एवम यहाँ के दो प्रसिद्द मन्दीर (किले वाले हनुमान जी महाराज और विशाल शिवलिन्ग भी ईसी पहाडी पर विराजमान हैं। इसी पहाड़ी पर दो बावड़ियाँ बनी हुई हैं जिनका पानी दिखने में महज ३००० लीटर है मगर यह पानी कभी खत्म नहीं होता। यहाँ के बुज़ुर्ग कहते हैं कि इस चमत्कारिकता में किसी तपस्वी महात्मा का वरदान है इन बावडियों ने इस गाव कि सुन्दरता में चार चान्द लगा रखे है और एक खास बात यह है कि इसी पहाड़ी के निचे एक विशाल कुण्ड है जो कि काफी चोडा और काफी गहरा है। यह कुण्ड गाँव वालों के स्नान करने के काम आता है। गाँव में एक सुन्दर बगीचा भी है। दिखने में यह गाँव काफी् सुन्दर है।
स्कन्दगुप्त के जूनागढ़ अभिलेख

स्कन्दगुप्त  जूनागढ़ अभिलेख में कहा गया है कि स्कन्दगुप्त ने मानदर्प से अपने फणों को उठाने वाले सर्परूपी नरपतियों का दमन किया। उन्होंने म्लेच्छ देश से अपने शत्रुओं के दर्प को भग्न कर उन्हें अपनी विजय स्वीकार करने पर बाध्य किया। इस प्रकार उन्होंने समस्त पृथ्वी और अपने शत्रुओं के गर्व पर विजय प्राप्त की। 
भारी वर्षा के कारण सुदर्शन झील का बाँध टूट गया था ।उसने अतुल धन का व्यय करके पत्थरों  के द्वारा उस झील के बाँध का पुनर्निर्माण करवा दिया ।
दरियापुर पट्टी गाँव, कन्नौज (कन्नौज)

भूगोल

== जनसांख्यिकी =1550
प्रावस्था-समष्‍टि

गणित एवं भौतिकी में किसी गतिकीय तंत्र (dynamical system) की प्रावस्था-समष्‍टि (phase space) वह अवकाश (स्पेस) है जिसमें तंत्र के सभी सम्भव प्रावस्थाएँ (स्टेट्स) सम्मिलित हों। प्रावस्था-समष्टि का प्रत्येक बिन्दु उस तंत्र की किसी अद्वितीय प्रावस्था बताता है। क्लासिकल यांत्रिकी में प्रावस्था-समष्टि प्रायः सभी [[स्थिति सदिश|स्थितियों (position) एवं संवेगों का समुच्चय होता है। प्रावस्था समष्टि की अवधारणा का विकास १९वीं शताब्दी के अन्तिम दिनों में लुडविग बोल्ट्समान, हेनरी पॉयनकर और विलार्ड गिब्ब्स ने किया था।
लता मंगेशकर

बचपन

लता का जन्म मराठी ब्रम्हण परिवार में, मध्य प्रदेश के इंदौर शहर में सबसे बड़ी बेटी के रूप में पंडित दीनानाथ मंगेशकर के मध्यवर्गीय परिवार में हुआ। उनके पिता रंगमंच एलजीके कलाकार और गायक थे। इनके परिवार से भाई हृदयनाथ मंगेशकर और बहनों उषा मंगेशकर, मीना मंगेशकर और आशा भोंसले सभी ने संगीत को ही अपनी आजीविका के लिये चुना।
हालाँकि लता का जन्म इंदौर में हुआ था लेकिन उनकी परवरिश महाराष्ट्र मे हुई. वह बचपन से ही गायक बनना चाहती थीं। बचपन में कुन्दन लाल सहगल की एक फ़िल्म चंडीदास देखकर उन्होने कहा था कि वो बड़ी होकर सहगल से शादी करेगी। पहली बार लता ने वसंग जोगलेकर द्वारा निर्देशित एक फ़िल्म कीर्ती हसाल के लिये गाया। उनके पिता नहीं चाहते थे कि लता फ़िल्मों के लिये गाये इसलिये इस गाने को फ़िल्म से निकाल दिया गया। लेकिन उसकी प्रतिभा से वसंत जोगलेकर काफी प्रभावित हुये। 
पिता की मृत्यु के बाद (जब लता सिर्फ़ तेरह साल की थीं), लता को पैसों की बहुत किल्लत झेलनी पड़ी और काफी संघर्ष करना पड़ा। उन्हें अभिनय बहुत पसंद नहीं था लेकिन पिता की असामयिक मृत्यु की वज़ह से पैसों के लिये उन्हें कुछ हिन्दी और मराठी फ़िल्मों में काम करना पड़ा। अभिनेत्री के रूप में उनकी पहली फ़िल्म पाहिली मंगलागौर (1942) रही, जिसमें उन्होंने स्नेहप्रभा प्रधान की छोटी बहन की भूमिका निभाई। बाद में उन्होंने कई फ़िल्मों में अभिनय किया जिनमें, माझे बाल, चिमुकला संसार (1943), गजभाऊ (1944), बड़ी माँ (1945), जीवन यात्रा (1946), माँद (1948), छत्रपति शिवाजी (1952) शामिल थी। बड़ी माँ, में लता ने नूरजहाँ के साथ अभिनय किया और उसके छोटी बहन की भूमिका निभाई आशा भोंसलेने। उन्होंने खुद की भूमिका के लिये गाने भी गाये और आशा के लिये पार्श्वगायन किया।
वर्ष 1942 ई में लताजी के पिताजी का देहांत हो गया इस समय इनकी आयु मात्र तेरह वर्ष थी. भाई बहिनों में बड़ी होने के कारण परिवार की जिम्मेदारी का बोझ भी उनके कंधों पर आया गया था. दूसरी ओर उन्हें अपने करियर की तलाश भी थी. जिस समय लताजी ने (1948) में पार्श्वगायिकी में कदम रखा तब इस क्षेत्र में नूरजहां, अमीरबाई कर्नाटकी, शमशाद बेगम और राजकुमारी आदि की तूती बोलती थी. ऐसे में उनके लिए अपनी पहचान बनाना इतना आसान नही था. लता का पहला गाना एक मराठी फिल्म कीति हसाल के लिए था, मगर वो रिलीज नहीं हो पाया. 
1945 में उस्ताद ग़ुलाम हैदर (जिन्होंने पहले नूरजहाँ की खोज की थी) अपनी आनेवाली फ़िल्म के लिये लता को एक निर्माता के स्टूडियो ले गये जिसमे कामिनी कौशल मुख्य भूमिका निभा रही थी। वे चाहते थे कि लता उस फ़िल्म के लिये पार्श्वगायन करे। लेकिन गुलाम हैदर को निराशा हाथ लगी। 
1947 में वसंत जोगलेकर ने अपनी फ़िल्म आपकी सेवा में में लता को गाने का मौका दिया। इस फ़िल्म के गानों से लता की खूब चर्चा हुई। इसके बाद लता ने मज़बूर फ़िल्म के गानों "अंग्रेजी छोरा चला गया" और "दिल मेरा तोड़ा हाय मुझे कहीं का न छोड़ा तेरे प्यार ने" जैसे गानों से अपनी स्थिती सुदृढ की। हालाँकि इसके बावज़ूद लता को उस खास हिट की अभी भी तलाश थी।
1949 में लता को ऐसा मौका फ़िल्म "महल" के "आयेगा आनेवाला" गीत से मिला। इस गीत को उस समय की सबसे खूबसूरत और चर्चित अभिनेत्री मधुबाला पर फ़िल्माया गया था। यह फ़िल्म अत्यंत सफल रही थी और लता तथा मधुबाला दोनों के लिये बहुत शुभ साबित हुई। इसके बाद लता ने कभी पीछे मुड़कर नहीं देखा।
विट्ठल माल्या

जीवन

यह तीन बच्चों में से सबसे छोटे थे। इनका जन्म ढाका में ब्रिटिश राज के दौरान 8 फरवरी 1924 को हुआ था। इनके परिवार में इनकी माँ देवी माल्या और पिता बंटवाल गणपती माल्या थे।

सफर

वर्ष 1946-47 में यह यूबी समूह के हिस्सेदारी खरीदने लगे थे। वर्ष 1947 में माल्या ने पहली बार यूबी समूह के निर्देशक हेतु चुनाव लड़ा था। इसके बाद यह इस समूह के पहले भारतीय निर्देशक बने। इसके बाद कुछ ही वर्षों में इस कंपनी के अध्यक्ष के स्थान पर यह अध्यक्ष बन गए। इसके बाद वर्ष 1951 में यह मेकडोवेल नामक कंपनी का अधिकरण किया।
यह वर्ष 1952 में बैंगलोर आ गए। यहाँ उन्होंने लगातार छोटे छोटे शराब खाने खरीदने शुरू कर दिया। वर्ष 1959 में इन्होंने पहला शराब खाना स्थापित किया। इसके बाद यह वर्ष 1969 में आंध्र प्रदेश, वर्ष 1971 में गोवा, वर्ष 1973 में बिहार में शराब खाना खोला था। 1960 के बाद यह कलकत्ता में आ गए और यहाँ पेय पदार्थ के बाजार में और आधिपत्य जमाने के लिए कई और कंपनी को भी खरीद लिया।
फ़ानी बदायूँनी

फ़ानी बदायूनी उर्दू के एक प्रमुख शायर हैं इनका जन्म 13 सितम्बर 1879 को इस्लामनगर बदायूं में हुआ। बाक़ियाते फ़ानी (1926), वजदानियात (1940) इनके प्रमुख संग्रह हैं।
दक्षिण पश्चिम खासी हिल्स जिला

इतिहास

यह जिला 3 अगस्त 2012 को पश्चिम खासी हिल्स जिले से अलग होकर अस्तित्व में आया।

भूगोल

मवक्यर्वत इसका जिला मुख्यालय है। जिले का क्षेत्रफल 1341 वर्ग किमी है। रानीकोर तथा मवक्यर्वत इस जिले के दो सामुदायिक एवं ग्रामीण विकास खंड हैं।
राजस्थान की रूपरेखा

यह रूपरेखा राजस्थान के बारे में एक सामयिक पथप्रदर्शक है।
राजस्थान – क्षेत्रफल की दृष्टि से भारत गणराज्य का सबसे बड़ा राज्य है। यह भारत के उत्तर-पश्चिम इलाके में स्थित है। इसमें थार रेगिस्तान नामक बहुत विशाल बंजर भूभाग शामिल है जिसे ग्रेट (great) भारतीय रेगिस्तान भी कहा जाता है जो पश्चिम में पाकिस्तान की सीमा तक सतलुज-सिंधु नदी घाटी तक फैला हुआ है। राजस्थान की सीमाएँ दक्षिण-पश्चिम में गुजरात उत्तर-पूर्व में हरियाणा एवं उत्तर प्रदेश तथा उत्तर में पंजाब से लगती हैं। राजस्थान, भारत के 10.4% भूभाग में फैला हुआ है जिसका कुल क्षेत्रफल 342,239 वर्ग किलोमीटर है।
भैणी बादशाहपूर

भैणी बादशाहपुर हरियाणा के हिसार जिले की तहसील बरवाला व सब तहसील उकलाना का एक गांव है। इसके निकटवर्ती गांव खेदड़, दौलतपुर, नया गांव व बरवाला है। इसका पिन कोड 125121 है।

भौगोलिक स्थिति

भैणी बादशाहपुर को गूगल नक्शे पर 29°24'42.0"N 75°52'18.3"E देख सकते है।

आवागमन

राष्ट्रीय राजमार्ग 65 पर हिसार से बरवाला और बरवाला से दौलतपुर रोड पर 7 किलोमीटर दूरी पर यह गांव स्थित है।
वर्जना

वर्जना या टाबू किसी ऐसे व्यवहार या कार्य पर लगे प्रतिबंध को कहते हैं जिसे साधारण व्यक्ति के लिये या तो अधिक पवित्र या फिर शापित समझा जाये। इन कार्यों के बारे में मान्यता होती है कि इन्हें करना व्यक्ति को अलौकिक दंड का पात्र बनाता है। इस तरह की रोक प्राय: हर समुदाय में उपस्थित है। सामाजिक विज्ञान में वर्जना शब्द का प्रयोग कुछ हद तक उन मानव गतिविधियों या प्रथाओं का निषेध है जिन्हें नैतिक अथवा धार्मिक मान्यताओं के आधार पर पवित्र अथवा निषिद्ध माना जाता है। "वर्जना भंग" को आमतौर पर किसी भी संस्कृति में आपत्तिजनक माना जाता है। क्योंकि संस्कृति में हमने देखा कि कई ऐसे भी कार्य होते हैं जो समाज के लोगों को कार्य करना अनिवार्य होता है जिसमें हम सभ्यता से उधर पाकर हम सीखते हैं कि हमारी समाज का यह कार्य करना अति आवश्यक है तथा उस में रहते हुए हम उन की मर्यादा उनके कामकाज का पालना करना अनिवार्य माना जाता है सोशल विभाग सोशल मीडिया पर एक किसी घटना के तहत किसी आम इंसान को समाज से परे करने के लिए वर्जना साबित पर्याप्त होता है डॉक्टर रमेश चौधरी बाड़मेर  के अनुसार जो व्यक्ति समाज के साथ समन्वय नहीं उठा पाता है समाज के कार्यों को पूर्ण कर नहीं पाता है तो वहां वर्जना का शिकार हो जाता है क्योंकि समाज गांव देश एक संविदा पर कार्य करने वाला माना जाता है और जिसमें उस का हनन तथा उसका शोषण होता है।

टाबू शब्द की उत्पत्ति

टोंगाई भाषा में "टापू" (tapu) शब्द है, जिसका अर्थ प्रशांत महासागर के सामाजों में धार्मिक व सामाजिक मान्यता में वर्जित चीज़ों से सम्बन्धित है। यह शब्द अब विश्व की लगभग सभी भाषाओं में प्रवेश कर चुका है।

उदाहरण

कुछ व्यवहार क़रीब-क़रीब सभी समाजों में टाबू माने जाते हैं। मसलन बहन व भाई का विवाह करना या मानव-माँस खाना लगभग सभी मनुष्य समाजों में वर्जित हैं। तथा यह सामाजिक असला होने के साथ-साथ एक व्यावहारिक तौर पर भी मनुष्य की भावनाओं तथा उसके गुणों उसके व्यवहार और उसकी सभ्यता संस्कृति का भी ज्ञान करवाता है तथा इस रचना के अंतर्गत हमने देखा कि प्रत्येक समाज के अंदर फैली प्रांतीय जिससे हम एक परिक्षेपण मानते हुए इस समाज की कसौटी को एक धारणा के रूप में लेकर स्वयं को नहीं पहचान पाते हैं तथा कई सामाजिक तथ्यों में हमने देखा महिलाएं तथा बच्चों के साथ दुर्व्यवहार होता है जिससे उनका मनोबल तथा स्वतंत्रता का अनुभव नहीं हो पाता है तथा स्वयं को घुटन महसूस करते हैं और समाज में कई ऐसी भी बुरा है जो व्यक्ति को बाधित करती हैं कि समाज का नागरिक होने के नाते उसे यह काम करना होगा और समाज की अवधारणा 1 वर्ष के रूप में पेश आती है और वजह से कई महिलाओं की मौत से कई बच्चों को मजदूरी पर जाना और कई प्रकार के होते हैं जिसमें बाल विवाह प्रथा प्रदा जैसी समस्याओं का उद्गम हुआ है।
२३७३ ईसा पूर्व

२३७३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३७३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कूचबिहार विमानक्षेत्र

कूचबिहार विमानक्षेत्र  कूचबिहार में स्थित है। इसका ICAO कोडहै VECO और IATA कोड है COH। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे पेव्ड है। इसकी प्रणाली यांत्रिक नहीं है। इसकी उड़ान पट्टी की लंबाई 3500 फी. है।
गुरु गीता

गुरु

गुरु गीता में ऐसे सभी गुरुओं का कथन है जिनकों 'सूचक गुरु', 'वाचक गुरु', बोधक गुरु', 'निषिद्ध गुरु', 'विहित गुरु', 'कारणाख्य गुरु', तथा 'परम गुरु' कहा जाता है। 

इनमें निषिद्ध गुरु का तो सर्वथा त्याग कर देना चाहिए तथा अन्य गुरुओं में परम गुरु ही श्रेष्ठ हैं वही सद्गुरु हैं।
रामशरण महत

जन्म

उनका जन्म एक मध्यम वर्गीय एकथरीया क्षत्रिय परिवार में हुआ । उनके पिता खड्ग बहादुर महत और माता टोल कुमारी महत हैं । उनके भाइ डा. प्रकाश शरण महत पर्यटन मंत्री रहे चुके हैं । वे क्षत्रिय पाँडे वंशके वंशज नेपाली सेनाके जनरल सागर बहादुर पाँडे के सम्धी हैं ।
अकलेरा

विवरण

अकलेरा एक तहसील मुख्यालय है। जिला मुख्यालय झालावाड से लगभग ५५ किलोमीटर दूर है। विधानसभा क्षेत्र मनोहरथाना लगता है। रेलवे लाइन अभी नहीं है लेकिन कार्य चल रहा है और २०१० तक पूर्ण होना संभावित है। प्राचीनकाल में अमीर अली ठग ने इस कस्बे को बसाया था। भीमगड, काकोनी यहाँ के मुख्य पर्यटन स्थल है।
केके

प्रारंभिक जीवन और पार्श्व गायन

बचपन में केके एक डॉक्टर बन्ना चाहते थे| उन्होंने अपना पहला प्रदर्शन किया जब वे दूसरी कक्षा में थे| अपनी बहुमुखी आवाज के लिए जल्द ही दिल्ली में विभिन्न विज्ञापन एजेंसियों द्वारा उनका उपयोग किया गया| उन्होंने अपने दोस्तों के साथ एक रॉक बैंड का भी गठन किया| मशुर गायक किशोर कुमार और संगीत निर्देशक आरडी बर्मन ने केके को बहुत प्रभावित किया|
वाणिज्य में दिल्ली विश्वविद्यालय से स्नातक होने के बाद, केके होटल उद्योग में एक विपणन कार्यकारी के रूप में आठ महीने बिताया| कुछ साल बाद, 1994 में, वे मुंबई में आ गए| 1994 में, वह लुई बैंकों, रंजीत बारोट, शिव माथुर और लेस्ली लुईस को अपना डेमो टेप दिया ताकी संगीत के क्षेत्र में एक ब्रेक मिल सके| यह 1994 में ही था, जब उनके बेटे नकुल का जन्म हुआ, कि चीजें अचानक बदल गई| उसी दिन यूटीवी द्वारा उन्हें बुलाया गया और उन्होंने Santogen suiting के विज्ञापन के लिए एक गीत गाया| चार साल की अवधि में उन्होंने 11 भारतीय भाषाओं में 3,500 से अधिक विज्ञापनों में गाया है| केके लेस्ली लेविस को अपना संरक्षक मानते है क्युकी उन्होंने ही केके को पहली बार विज्ञापन में गाने का मौका दिया था| केके ने हिंदी में 250 से भी अधिक गाने गाये है, एवं तमिल और तेलेगु में 50 से भी अधिक गाने गाये है|
विख्यात फिल्म निर्देशक विशाल भरद्वाज ने केके को बॉलीवुड में गाने का पहला मौका दिया| उन्होंने बॉलीवुड में अपना कार्यकाल "माचिस" के 'छोर आये हम' से शुरू किया और आगे चलकर कई और लोकप्रिय गाने गाये| उन्हें अपना पहला सोलो गाने भी विशाल भरद्वाज ने ही दिया| पर यह "हम दिल दे चुके सनम" के 'तड़प तड़प के' में उनका भावपूर्ण गायन ही था जिससे उन्हें प्रसिधी मिली|

एल्बम और टीवी

सन १९९९ में, भारत में सोनी म्यूजिक लॉन्च हुआ तो वे एक नए गायक को लॉन्च करना चाहते थे| इस काम के लिए केके को चुना गया, उन्होंने 'पल' नमक एक सोलो एल्बम निकला जिसके संगीत निर्देशक लेस्ली लेविस थे| २२ जनवरी २००८ को केके ने अपना दूसरा एल्बम 'हमसफ़र', आठ साल के अंतराल के बाद, निकला| 'आसमे के' और 'यह कहाँ मिल गए हम', जो इस एल्बम के कुछ मशहूर गाने थे, उन्होंने 'हमसफ़र' के लिए एक अंग्रेजी रॉक बल्लाद "सिनेरेरिया" भी गाया है|
केके टीवी पर भी दिखे है| उन्हें 'फेम गुरुकुल' नमक एक रिअलिटी शो में जूरी के सदस्य के रूप में आमंत्रित किया गया था| परन्तु यह साफ़ है की वे टीवी पर लौटना पसंद नहीं करेंगे क्युकी उनका मानना है की यह माध्यम उन्हें प्रतिबंधित रखती है|एक इंटरव्यू के दौरान जब के के से अवार्ड्स के बारे में पूछा गया तो उन्होंने हाथ जोड़ते हुए कहा कि मुझे गाने के लिए बेहतरीन संगीत देते रहिये,अवार्ड्स न भी मिले तो चलेगा|
१९९१ में उन्होंने अपने ज्योति से शादी की, जिन्हें वे अपने बचपन से ही जानते है| जब वे काम नहीं कर रहे होते है, तब वे अपना ज़्यादातर समय अपने परिवार के साथ बिताने का प्रयास करते है| एक बार उन्होंने कहा था की वो उनका परिवार ही है जो उन्हें बॉलीवुड के दबाव से निपटने की प्रेरणा देती है, जहाँ जगह बनाने के लिए लगातार प्रयास करते रहना परता है| केके के साथ उनके बेटे नकुल ने भी 'हमसफ़र' में एक गीत "मस्ती" गाया है| केके की एक बेटी भी है जिसका नाम तामारा है|
मांसभक्षण का नीतिशास्त्र

अधिकांश समाजों में, बहुमत में लोग मांस खाते हैं, जब उन्हें वह प्राप्त हो सकता हो, परन्तु मांसभक्षण के नीतिशास्त्र पर विवाद और बहस अब बढ़ती जा रही हैं। सबसे आम नीतिशास्त्रीय आपत्ति जो मांसभक्षण के ख़िलाफ़ दी जाती हैं, वह यह हैं कि विकसित विश्व में रह रहे अधिकांश लोगों के लिए यह उनके अस्तित्व या स्वास्थ्य हेतु आवश्यक नहीं है; जानवरों का क़त्ल करना, केवल लोगों को मांस के स्वाद का मज़ा आता हैं इसलिए, ग़लत और अन्यायिक हैं, ऐसा कईयों के द्वारा कहा जाता हैं।
हिंदू रसायन का इतिहास

हिन्दू रसायन का इतिहास (A history of Hindu chemistry from the earliest times to the middle of the sixteenth century, A.D) , आचार्य प्रफुल्ल चन्द्र राय द्वारा रचित इतिहास ग्रन्थ है जिसमें भारतीय रसायन विज्ञान के इतिहास का विशद वर्णन है।
'द हिस्ट्री ऑफ हिंदू कैमिस्ट्री' एक ऐसी पुस्तक है जो पेशे से रसायनज्ञ सर प्रफुल्ल चन्द्र राय द्वारा लिखी गई है। यद्यपि वे रसशास्त्र के क्षेत्र में गलती से आ गये थे, लेकिन उन्होंने ईमानदारी से काम किया ताकि विषय से पूर्ण न्याय हो सके। अतः इस विषय के लगभग सभी क्षेत्रों को समेटते हुए उन्होंने अपनी पुस्तक को १२ वर्ष की अवधि में पूर्ण किया और दो खंडों में प्रकाशित किया। पुस्तक तर्कसंगत विचारों, वैज्ञानिक विश्लेषण और स्वदेशी विचारों से समृद्ध है। पहले भाग के परिशिष्ट में दिए गए आठ यंत्रों के चित्रों का अपना महत्व है। चूंकि पुस्तक अंग्रेजी में लिखी गई थी, इसलिए सभी तरह के लोगों ने इसका स्वागत किया और यह शीघ्र ही लोकप्रिय बन गयी। इसके द्वारा आचार्य प्रफुल्ल चन्द्र रसशास्त्र की ओर दुनिया का ध्यान आकृष्ट करने में सक्षम रहे। यदि यह कहा जाय कि इस ग्रन्थ के प्रकाश्न के बाद रसशास्त्र की अवधारणाओं का वैश्वीकरण शुरू हुआ तो यह अतिशयोक्ति नहीं होगी।  हालांकि यह लगभग एक शताब्दी से अधिक पुरानी है किन्तु आज भी इसका महत्व बना हुआ है।

इतिहास

प्रेसीडेंसी कालेज में कार्य करते हुए आचार्य प्रफुल्ल चन्द्र राय को तत्कालीन महान फ्रांसीसी रसायनज्ञ बर्थेलो की पुस्तक "द ग्रीक एल्केमी" पढ़ने को मिली। तुरन्त उन्होंने बर्थेलो को पत्र लिखा कि भारत में भी अति प्राचीनकाल से रसायन की परम्परा रही है। बर्थेलो के आग्रह पर आचार्य ने मुख्यत: नागार्जुन की पुस्तक "रसेन्द्रसारसंग्रह" पर आधारित प्राचीन हिन्दू रसायन के विषय में एक लम्बा परिचयात्मक लेख लिखकर उन्हें भेजा। बर्थेलाट ने इसकी एक अत्यंत विद्वत्तापूर्ण समीक्षा "जर्नल डे सावंट" में प्रकाशित की, जिसमें आचार्य राय के कार्य की भूरि-भूरि प्रशंसा की गई थी। इससे उत्साहित होकर आचार्य ने अंततः अपनी प्रसिद्ध पुस्तक "हिस्ट्री ऑफ हिन्दू केमिस्ट्री" का प्रणयन किया जो विश्वविख्यात हुई और जिनके माध्यम से प्राचीन भारत के विशाल रसायन ज्ञान से समस्त संसार पहली बार परिचित होकर चमत्कृत हुआ। स्वयं बर्थेलाट ने इस पर समीक्षा लिखी जो "जर्नल डे सावंट" के १५ पृष्ठों में प्रकाशित हुई।

विषयसूची

पुस्तक दो भागों में है। प्रथम भाग ७ अध्यायों में विभक्त है तथा प्रत्येक अध्याय अनेकों उप-अध्यायों में।